**Jacob Moverare** (s. 31. elokuuta 1998 Östersund, Ruotsi) on ruotsalainen jääkiekkopuolustaja, joka pelaa NHL-seura Los Angeles Kingsin organisaatiossa. Hän pelannee lähinnä AHL-joukkue Ontario Reignissa.

Ura
---

### Seuraura

Moverare aloitti jääkiekkoilun Östersunds IK:ssa, mutta hän siirtyi jo 12-vuotiaana Skellefteå AIK:hon. Moverare voitti seurassa kauden 2012–2013 päätteeksi J18 Allsvenskanin pronssia. Hän osallistui samalla kaudella myös yhtenä kolmesta ruotsalaispelaajasta IIHF Development Campiin. Kaudella 2013–2014 Moverare jakoi J18 Allsvenskanissa Skellefteån sisäisen tehotilaston voiton Philip Härgestamin kanssa lukemalla +6. Kaudeksi 2014–2015 hän siirtyi HV71:n J18-junioreihin. Moveraren kausi eteni lopulta suurimmaksi osaksi seuran J20-junioreissa.

SKA Pietari varasi Moveraren 105. pelaajana KHL:n varaustilaisuudessa 2015. Kaudella 2015–2016 hän debytoi HV71:n SHL-joukkueessa, jossa Moverare pelasi neljä runkosarja- ja kolme Mestarien liigan ottelua tehden yhden syöttöpisteen. Hän teki miesten pääsarjadebyyttinsä CHL:ssä kaksi päivää ennen 17-vuotissyntymäpäiväänsä 29. elokuuta 2015 tanskalaista SønderjyskE Ishockeyta vastaan. Moverare merkittiin HV71:n kolmospuolustajapariin Axel Eidstedtin viereen. Hän sai ottelussa myös syöttöpisteen Björn Melinin tekemään maaliin. SHL-debyyttinsä Moverare teki 24. syyskuuta 2015 Örebro HK:ta vastaan. Hän sai ottelussa jääaikaa 9.02 minuuttia ja Moverare keräsi ottelusta teholukeman +1.

Los Angeles Kings varasi Moveraren neljännellä kierroksella 112. pelaajana NHL:n varaustilaisuudessa 2016. Samana kesänä hänet varasi myös OHL-joukkue Mississauga Steelheads 20. pelaajana CHL:n varaustilaisuudessa. Moverare teki jo saman kesän heinäkuussa kolmivuotisen tulokassopimuksen Kingsin kanssa. Hän siirtyi kaudeksi 2016–2017 Steelheadsin OHL-joukkueen vahvuuteen. Moverare eteni joukkueen kanssa aina liigan finaaleihin saakka, mutta J. Ross Robertson Cupin vei kuitenkin Erie Otters otteluvoitoin 4–1. Moverare aloitti Steelheadsissa myös kauden 2017–2018, jolloin hän nousi joukkueen varakapteeniksi.

Syksyn 2018 harjoitusleirin päätteeksi, syyskuussa 2018 Kings lainasi Moveraren kaudeksi 2018–2019 kotimaahansa Frölunda HC:n SHL-joukkueeseen. Hänen varsinainen tulokaskautensa toi siellä 42 runkosarjaottelussa tehot 4+3=7 ja 16 playoff-ottelussa tehot 3+3=6. Moverare teki SHL-uransa avausmaalin 3. marraskuuta 2018 Linköpings HC:tä vastaan. Hän keräsi ottelusta teholukeman +2. Mestarien liigassa hän pelasi kauden aikana kahdeksan ottelua tehden yhden syöttöpisteen. Moverare jakoi siellä Frölundan sisäisen tehotilaston voiton Samuel Fagemon kanssa lukemalla +8. Hän voitti sekä Ruotsin-mestaruuden että CHL:n mestaruuden. Toukokuussa 2019 Kings vahvisti lainaavansa Moveraren Frölundaan myös kaudeksi 2019–2020. Hän oli joukkueen tehokkain puolustaja tehoilla 7+12=19. Moverare voitti myös Frölundan sisäisen tehotilaston lukemalla +17. Hän voitti kauden aikana myös CHL:n mestaruuden.

Syyskuussa 2020 Los Angeles Kings lainasi Moveraren kaudeksi 2020–2021 toistaiseksi voimassa olevalla sopimuksella SM-liigajoukkue Saimaan Palloon. Hänelle Lappeenrantaa kehui myös Moveraren agentti Patrik Aronsson, joka edusti SaiPaa omalla pelaajaurallaan kaudella 1996–1997. Moverare pelasi joukkueessa 11 ottelua tehden viisi syöttöpistettä, kunnes joulukuussa Kings kutsui hänet harjoitusleirilleen. Tammikuussa 2021 seura lähetti Moveraraen AHL-joukkue Ontario Reignin vahvuuteen.

### Maajoukkueura

Moverare pelasi alle 20-vuotiaiden MM-kilpailuissa vuonna 2018, jolloin hän toimi Ruotsin varakapteenina ja voitti hopeaa. Vuoden 2017 joukkueesta Moverare putosi viimeisten joukossa.

Moverare pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Valmennus valitsi Moveraren Ruotsin turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Moverare pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Moverare pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä Moverare on pelannut 19 nuorten ja 44 poikien maaottelua.

Pelityyli
---------

*The Sports Forecaster* -sivuston mukaan Moverare on all around -puolustaja, joka on hyvä kooltaan, liikkeeltään ja kiekollisilta taidoiltaan. Hän laukoo kiekkoa itsevarmasti ja käyttää mailaansa aktiivisesti puolustamiseen.
Moverare ei ole kuitenkaan taidoiltaan paras hyökkäävä puolustaja. Hänen tulisi myös käyttää kokoaan useammin hyväksi.

Jatkoaika.com -verkkolehden mukaan Moverare lukee peliä hyvin ja käyttää kroppaansa puolustuspäässä esimerkillisesti. Hän pysyy rauhallisena ja pystyy antamaan syötön omille paineen allakin. Moverare koki ainakin vuonna 2020 suurimmaksi vahvuudekseen juuri syöttötaidot. Hän on kuitenkin melko keskinkertainen luistelija, eivätkä hänen kiekolliset taitonsa ole huippuluokkaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | HV71 | SuperElit | 42 | 1 | 9 | 10 | 6 | 6 | 0 | 0 | 0 | 2 |
| 2015–2016 | HV71 | SuperElit | 41 | 5 | 16 | 21 | 22 | 3 | 0 | 1 | 1 | 4 |  |  |  |  |  |  | U18 | 7 | 1 | 4 | 5 | 0 |
|  | HV71 | SHL | 4 | 0 | 0 | 0 | 0 | – | – | – | – | – |
| 2016–2017 | Mississauga Steelheads | OHL | 63 | 2 | 30 | 32 | 20 | 20 | 2 | 5 | 7 | 10 |
| 2017–2018 | Mississauga Steelheads | OHL | 32 | 3 | 18 | 21 | 8 | – | – | – | – | – |  |  |  |  |  |  | JMM | 7 | 0 | 0 | 0 | 0 |
| 2018–2019 | Frölunda HC | SHL | 42 | 4 | 3 | 7 | 10 | 16 | 3 | 3 | 6 | 4 | Le Mat-pokalen |
| 2019–2020 | Frölunda HC | SHL | 51 | 7 | 12 | 19 | 14 | – | – | – | – | – |
| 2020–2021 | SaiPa | SM-liiga | 11 | 0 | 5 | 5 | 29 | – | – | – | – | – |
|  | Ontario Reign | AHL | 26 | 1 | 14 | 15 | 0 | 1 | 0 | 0 | 0 | 0 |
| 2021–2022 | Ontario Reign | AHL | 30 | 3 | 7 | 10 | 8 | – | – | – | – | – |
|  | Los Angeles Kings | NHL | 19 | 0 | 2 | 2 | 2 | – | – | – | – | – |
| 3 kautta | yhteensä | SHL | 97 | 11 | 15 | 26 | 24 | 16 | 3 | 3 | 6 | 4 |
| 2 kautta | yhteensä | AHL | 56 | 4 | 21 | 25 | 8 | 1 | 0 | 0 | 0 | 0 |

Lähteet
-------

* Jacob Moverare The Internet Hockey Databasessa (englanniksi)
* Jacob Moverare Eurohockey-sivustolla (englanniksi)
* Jacob Moverare *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Jacob Moverare *Elite Prospects*. Everysport Media Group AB.  (englanniksi) Viitattu 17.5.2016.
2. 1 2 3  Jacob Moverare *Jatkoaika.com*. Jatkoaika r.y. Viitattu 10.1.2018.
3. ↑  Elite Prospects - Skellefteå AIK J18 *eliteprospects.com*. Everysport Media Group. Viitattu 4.12.2019. (englanniksi)
4. ↑  Matches *championshockeyleague.com*.  29.8.2015. Champions Hockey League (CHL) AG. Viitattu 5.9.2020. (englanniksi)
5. ↑  Game detail: 29 Aug 2015, HV71 Jönköping - SønderjyskE *Eurohockey.com*.  29.8.2015. European Ice Hockey Online AB & eSports.cz s.r.o. Viitattu 10.1.2018. (englanniksi)
6. ↑  Jacob Moverare *SHL.se*. SHL AB. Viitattu 4.12.2019. (ruotsiksi)
7. ↑  Game detail: 29 Aug 2015, HV71 Jönköping - Örebro HK *Eurohockey.com*.  24.9.2015. European Ice Hockey Online AB & eSports.cz s.r.o. Viitattu 10.1.2018. (englanniksi)
8. ↑  2016 NHL Draft Pick Jacob Moverare Signs 3-Year Contract *nhl.com/kings*.  14.7.2016. Los Angeles Kings. Viitattu 10.1.2018. (englanniksi)
9. ↑  Jacob Moverare Commits to Steelheads *mississaugasteelheads.com*.  9.8.2016. Mississauga Steelheads. Viitattu 10.1.2018. (englanniksi)
10. ↑  Pettersson Kymmer, Peter: Från LA till Frölundaborg *frolundaindians.com*.  24.9.2018. Frölunda Hockey Club.  Arkistoitu 25.9.2018. Viitattu 25.9.2018. (ruotsiksi)
11. ↑  Jacob Moverare *SHL.se*. SHL AB. Viitattu 4.12.2019. (ruotsiksi)
12. ↑  Elite Prospects - Frölunda HC *eliteprospects.com*. Everysport Media Group. Viitattu 4.12.2019. (englanniksi)
13. ↑  LAKingsPR Twitterissä *twitter.com*.  23.7.2019. Los Angeles Kings. Viitattu 4.12.2019. (englanniksi)
14. ↑  Elite Prospects - Frölunda HC *eliteprospects.com*. Everysport Media Group. Viitattu 5.9.2020. (englanniksi)
15. 1 2  RUOTSALAISPUOLUSTAJA JACOB MOVERARE SAIPAAN *saipa.fi*.  4.9.2020. Liiga-SaiPa Oy. Viitattu 5.9.2020.
16. ↑  Dooley, Zach: Day 9 Notes - New look to Kings skate + 14 assigned to Ontario *lakingsinsider.com*.  11.1.2021. Los Angeles Kings Hockey Club L.P. Viitattu 12.1.2021. (englanniksi)
17. ↑  Ruotsin kova junnujoukkue julki alle 20-vuotiaiden kisoihin *Sportti.com*.  25.12.2016. Sport Content Oy. Viitattu 10.1.2018.
18. ↑  BEST PLAYERS OF THE GAME SELECTED BY THE TEAM (pdf) *stats.iihf.com*.  24.4.2016. IIHF. Viitattu 10.1.2018. (englanniksi)
19. ↑  Jacob Moverare Stats, Profile, Bio, Analysis and More *sportsforecaster.com*. XML Team Solutions, LLC. Viitattu 10.1.2018. (englanniksi)
20. ↑  Saastamoinen, Lauri: Huippuhankinta: Los Angeles Kingsin järkälemäinen NHL-lupaus siirtyy Liigaan! *SuomiKiekko*.  4.9.2020 kello 19.53. Viitattu 20.2.2023.